### Resumé

Ultimo januar 2024 fik Kolding og Vejle Kommune sammen med Sydtrafik tilsagn fra Trafikstyrelsen om tilskud til at gennemføre en foranalyse af en højklasset buskorridor mellem Vejle og Kolding, fra puljen til styrket busfremkommelighed i hele landet.

Foranalysen indeholder to dele:

* Mulighedsstudie som beskriver hvilke initiativer, der forbedrer fremkommeligheden og samlet styrker incitamentet til at benytte den kollektive trafik mellem Kolding og Vejle
* Anlægskatalog som beskriver og estimerer investeringsbehovet for de initiativer som en forudsætning for at opnå styrket regularitet, rettidighed og flere passagerer

Teknik & Miljø ønsker en drøftelse af indholdet af vedlagte mulighedsstudie for BRT-inspirerede tiltag på rute 103 mellem Vejle og Kolding samt bud  på løsningskatalog inklusiv investeringsbehov i Vejle.

### Sagsfremstilling

Vejle og Kolding er tæt forbundet. Med ca. 56-58.000 arbejdspladser i begge de to kommuner, ca. 215.000 indbyggere samlet og en række større uddannelsesinstitutioner i begge byer, har mange mennesker et dagligt behov for at bevæge sig både internt i kommunerne og mellem de to byer. I 2026 bliver [adresse], hvilket vil betyde yderligere pendling mellem de to byer.

En god og effektiv mobilitet spiller derfor en væsentlig rolle i attraktiviteten for borgere og virksomheder i forhold til at bosætte sig i de to byer. Den kollektive trafik har stor betydning for forbindelsen mellem de to byer. Jernbaneforbindelsen går via Fredericia med få direkte togafgange, hvilket gør busforbindelserne (rute 103 og 900X) attraktive ift. pendling- og fritidsture mellem byerne, samt til og fra de mellemliggende bysamfund som Almind, Annemette Nissen og Ny Højen.

Vagn Christiansen giver også opkobling til en række større rejsemål, som ikke ligger i umiddelbar nærhed til stationerne især i Kolding, herunder bl.a. [adresse], [adresse] og erhvervsområderne i [adresse], men også til det kommende Universitet i Vejle.

Katcha Skov beskriver visionen for styrket fremkommelighed på rute 103/ 900X.

Visionen er Vejle og [adresse] samt Sydtrafiks fælles bud på, hvorfor det er vigtigt at styrke busforbindelsen.

Visionens fokuspunkter er:

* Sammenhængskraft og ny bosætning
* Et attraktivt alternativ til bilen
* Tiltrækker og fastholder pendlere
* Knudepunkter med lokal identitet

I den kontekst er der lavet et mulighedsstudie og beskrevet et løsningskatalog, som vil give kvalitetsforbedringer og styrke fremkommeligheden på rute 103/ 900X mellem Vejle og Kolding.

[adresse] beskriver forbedringer internt i Vejle og Kolding samt på strækningen og i de mindre bysamfund Almind, Annemette Nissen og Ny Højen.

Projekterne i løsningskataloget har en samlet anlægsomkostning på 21,7 mio. kr. og fordeler sig med hhv. ca. 18,1 mio. kr. i Kolding Kommune og ca. 3,6 mio. kr. i Vejle Kommune. Projekterne er målrettet en række forskellige indsatser på signaltekniske løsninger, stoppestedsopgradering, etablering af busbaner m.m.

I Vejle Kommune drejer det sig om følgende løsninger:

* Forbedring af stoppestedsforhold i [adresse] i retning mod Syd
* Signalprioritering i krydsene [adresse], [adresse], [adresse] - Bøgevang samt [adresse]
* Begrænsning af højresvingende biler i krydset [adresse] - Ulla Jespersen især om morgenen
* Fremrykket stoppested på [adresse] ved [adresse]
* Busbane mellem [adresse] og [adresse].

Projektet med at fremrykke stoppestedet på [adresse] ved [adresse] er det mest omfangsrige projekt, da det kræver flytning af cykelsti, så den føres bagom buslommen. Denne løsning vil udover at forkorte rejsetiden for busserne også øge sikkerheden for cyklister, da cyklisterne vil køre bag om buslomme i stedet for som i dag, hvor bussen skal krydse ind over cykelstien.

Gennemføres alle forbedringer både i Vejle og Kolding vil der være en rejsetidseffekt på 5 minutter begge veje, svarende til en forbedring på 11 %. Forbedringerne vil samtidig også kunne give en markant bedre regularitet, specielt i myldretiden, så passagerne i højere grad kan stole på køreplaner og rejsetid.

Forbedringerne vil desuden have en positiv effekt på antallet af passagerer, som forventes at stige med 8 % eller svarende til 23.000 flere påstigere pr. år. Den positive udvikling er alene et resultat af reduktion af rejsetid og forbedret rettidighed.

På baggrund af drøftelserne udarbejder forvaltningen et oplæg til et anlægskatalog som skal afleveres sammen med mulighedsstudiet når foranalysen afrapporteres til Trafikstyrelsen i marts 2025.

### Klima og resiliensvurdering

En styrket busforbindelse mellem Vejle og Kolding vil betyde, at bussen bliver et reelt alternativ til bilen og dermed mindskes trængslen på vejene. Busdriften på regionalruterne forventes at overgå til elbusser fra sommeren 2026, hvilket vil betyde reduktion i C02 og færre partikler.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** Teknisk Udvalg drøfter foranalysen.

### Beslutning

Drøftet.